CELEX: 62014CN0477
Language: da
Date: 2014-10-27 00:00:00
Title: Sag C-477/14: Anmodning om præjudiciel afgørelse indgivet af High Court of Justice Queen's Bench Division (Administrative Court) (England and Wales) (Det Forenede Kongerige) den 27. oktober 2014 — Pillbox 38 (UK) Limited, der driver virksomhed under navnet »Totally Wicked« mod Secretary of State for Health

12.1.2015   
            
            
               DA
            
            
               Den Europæiske Unions Tidende
            
            
               C 7/16
            
         Anmodning om præjudiciel afgørelse indgivet af High Court of Justice Queen's Bench Division (Administrative Court) (England and Wales) (Det Forenede Kongerige) den 27. oktober 2014 — Pillbox 38 (UK) Limited, der driver virksomhed under navnet »Totally Wicked« mod Secretary of State for Health
   (Sag C-477/14)
   (2015/C 007/21)
   Processprog: engelsk
   
      Den forelæggende ret
   
   High Court of Justice Queen's Bench Division (Administrative Court) (England and Wales)
   
      Parter i hovedsagen
   
   
      Sagsøger: Pillbox 38 (UK) Limited, der driver virksomhed under navnet »Totally Wicked«
   
      Sagsøgt: Secretary of State for Health
   
      Præjudicielt spørgsmål
   
   Er artikel 20 i Europa-Parlamentets og Rådets direktiv 2014/40/EU (1) af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (2) enten helt eller delvist ugyldig af en eller flere af følgende grunde:
   
               —
            
            
               Den enten helt eller delvist pålægger fabrikanter og/eller detailforhandlere af elektroniske cigaretter en række forpligtelser, der tilsidesætter proportionalitetsprincippet, sammenholdt med retssikkerhedsprincippet?
            
         
               —
            
            
               Den af tilsvarende eller lignende grunde ikke overholder lighedsprincippet og/eller ulovligt forvrider konkurrencen?
            
         
               —
            
            
               Den ikke overholder subsidiaritetsprincippet?
            
         
               —
            
            
               Rettighederne i henhold til chartrets artikel 16 og/eller 17 for fabrikanter eller detailforhandlere af elektroniske cigaretter tilsidesættes?
            
         
      (1)  EUT L 127, s. 1.
   
      (2)  EUT L 194, s. 26.